Cuneiform Tablet CCT 2 44a (BM 113403)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-i-mì-tí-ma a-na pu-šu-ke-en₆ qí-bí-ma té-er-ta-kà i-li-kam-ma i-na {d}UTU-ši ṭup-pá-kà áš-me-ú 3 ma-na KÙ.BABBAR a-na ša ki-ma ku-a-tí a-dí-in-ma AN.NA iš-ú-mu-kum a-ḫi a-ta i-na iš-té-en₆ a-li-ki-im i-na pá-nim-ma KÙ.BABBAR-pí šé-bi-lam ù ki-ma KÙ.BABBAR áš-qú-lu áš-pu-ra-ku-ma té-er-ta-kà ù-lá i-tù-ra-am a-na im-dí-DINGIR qí-bi-ma ša ba-pí-ri-a ma-lá šé-bu-li-im šé-bi-lam